*****ข่าวประชาสัมพันธ์***

**ท่อเอสซีจี ยกระดับมาตรฐานท่อพีวีซี นำร่อง มอก.ใหม่ รายแรกในประเทศไทย  
จับมือไทยโอบายาชิ ต้นแบบอาคารเขียว ส่งเสริมความปลอดภัยอย่างยั่งยืน**

**ท่อเอสซีจี ผู้นำด้านระบบท่อพีวีซีในประเทศไทยและอาเซียน นำร่องเป็นรายแรกออกผลิตภัณฑ์ท่อ**   
**ที่ปลอดภัยสูงสุดต่อผู้บริโภคและเป็นมิตรต่อสิ่งแวดล้อม** โดยผ่านกระบวนการผลิตจากเทคโนโลยีสะอาด   
สอดรับมาตรฐานอุตสาหกรรมใหม่สำหรับท่อพีวีซีในประเทศไทย ที่จะเริ่มใช้ในเดือน เม.ย. ปี 2564 อีกทั้งยังเป็นรายแรก  
และรายเดียวที่ได้รับการรับรองจาก NSF ประเทศสหรัฐอเมริกา ในกลุ่มผลิตภัณฑ์ท่อพีวีซี

**ท่อเอสซีจีร่วมกับ บริษัท นันทวัน จำกัด หรือ ไทยโอบายาชิ** บริษัทผู้บุกเบิกอุตสาหกรรมก่อสร้าง สัญชาติไทย - ญี่ปุ่น ที่มีชื่อเสียงในด้านการเป็นผู้นำด้านเทคโนโลยีการก่อสร้าง และมีประสบการณ์ในโครงการใหญ่มาอย่างยาวนาน   
ได้นำระบบนี้ไปใช้ในโครงการใหญ่ ซึ่งกำลังดำเนินการก่อสร้างอยู่ในปัจจุบันนี้ คือ **โครงการก่อสร้างสำนักงานใหญ่  
แห่งใหม่ของไทยโอบายาชิ หรือ O-NES Tower** พร้อมเดินหน้าแผนการเป็นต้นแบบอาคารเขียว (Green Building)   
ตามมาตรฐานอาคารของ Leeds 4.1 ทั้ง LEED Gold และ WELL Gold ที่ทางไทยโอบายาชิของญี่ปุ่น ได้ร่วมกับผู้ออกแบบไทยโอบายาชิในไทย เพื่อช่วยอำนวยความสะดวกภายในอาคารสำนักงาน ลดการใช้พลังงานต่างๆ สร้างบรรยากาศที่รายล้อมด้วยพื้นที่สีเขียวจากธรรมชาติ ไปพร้อมกับการยกระดับคุณภาพชีวิตของคนเมือง และการส่งเสริมความปลอดภัยอย่างยั่งยืน โดยท่อเอสซีจีอยู่ในระหว่างการส่งมอบในเดือนสิงหาคมนี้ และมีแผนจะขยายผลไปในโครงการอื่นๆ ต่อไป

-------------------------------------------------------------------------------------------------------------------------------